**CONTRACT DE PRESTĂRI SERVICII**

**Nr. ...............din ....................**

**Partile contractante:**

**I. BIBLIOTECA METROPOLITANA BUCURESTI** in calitate de autoritate contractanta, cu sediul in Bucuresti, str. Tache Ionescu nr. 4, sector 1, cont IBAN deschis la Trezoreria sectorului 1 a Municipiului Bucuresti – RO66TREZ24A670302200130X, CUI – 4505405, reprezentata prin dna. Director (Manager) Ramona Ioana Mezei, in calitate de **Achizitor**, pe de o parte,

şi

**II.SC ECO PROTECT CONSULTING SERVICES SRL**, cu sediul in Bucuresti, str. Horatiu, nr 12, sector 1, inregistrata la ORC Bucuresti, sub nr. J40/10684/2013, avand CUI 32177443, reprezentata de Neamtu Petre Sebastian – administrator, in calitate de **Prestator**, pe de alta parte

au convenit urmatoarele:

**1. Definiţii**

1.1 În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi Prestator** (operatorul economic) - părţile contractante, aşa cum sunt acestea numite în prezentul contract;
3. **preţul contractului** - preţul plătibil Prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. **zi** - zi calendaristică; **an** - 365 de zile. In situaţia in care termenul se împlineşte intr-o zi nelucrătoare, termenul se prelungeşte până în prima zi lucrătoare.
7. **ordin de începere** - document elaborat de către achizitor şi transmis către Prestator prin intermediul căruia se confirmă demararea activităţilor contractului.
8. **ordin administrativ**- orice instrucţiune sau dispoziţie emisă de achizitor, către Prestator privind prestarea serviciilor;
9. **act adiţional** - document prin care se pot modifica termenii şi condiţiile contractului de prestări servicii
10. **Proces-verbal** de predare/primire sau Proces-verbal de recepţie - documentul întocmit de Prestator/Achizitor, redactat în doua exemplare, ambele semnate de către reprezentanţii Părţilor, în care sunt consemnate tipul, cantitatea şi calitatea şi serviciilor prestate de către Prestator;
11. **conflict de interese** - înseamnă orice eveniment influenţând capacitatea Prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor Achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Prestatorului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul Prestatorului;
12. **daune-interese** - compensări sau despăgubiri băneşti pe care o parte le poate cere celeilalte părţi, pentru repararea prejudiciilor cauzate prin neexecutarea ori executarea defectuoasă sau cu întârziere a obligaţiilor contractuale;
13. **penalitate** - despăgubire bănească sau în orice altă valoare patrimonială cuantificată, pe care partea în culpă urmează să o plătească celeilalte părţi, conform legii sau contractului, în caz de neexecutare sau executare necorespunzătoare a clauzelor contractuale;

2.**Interpretare**

2.1În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

2.2 Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

3. Obiectul principal al contractului:

3.1. Prestatorul se obliga sa presteze Servicii de securitate si Sanatate in munca (efectuarea instructajelor pentru salariati, organizarea activitatii si intocmirea documentelor specifice in domeniul SSM) conform prevederilor Legii nr. 319/2006, securitatii si sanatatii in munca si a HG nr.1425/2006pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006, cu modificarile si completarile ulterioare, precum si alte acte normative ce decurg din acestea., la nivelul Beneficiarului - *Sediu in localitatea Bucuresti, str. Tache Ionescu nr.4, sect.1 si punctele de lucru conform Anexei nr.1 la contract***.**

3.2. Prestatorul va presta serviciile în perioada 01.07.2021 - 31.12.2021, în conformitate cu obligaţiile asumate prin prezentul contract

3.3.Achizitorul se obligă să plătească preţul convenit în prezentul contract pentru serviciile prestate. Plăţile se vor face pe baza facturii si a documentelor care dovedesc receptia cantitativa si calitativa a serviciilor.

**4. Preţul contractului**

**4.1** Preţul convenit pentru îndeplinirea contractului, plătibil Prestatorului de către Achizitor, pentru perioada 01.07.2021 pana la 31.12.2021 este de **12600 lei fara TVA** **,** respectiv **14994 lei cu Tva din care TVA 2394 lei**

4.2Plata va fi făcută în lei si se va face in termen de maximum 120 zile de la emiterea facturii de catre Prestator. Facturile vor fi intocmite si insotite la plata de urmatoarele documente :

* Proces verbal de prestare servicii lunare ;

**5. Durata contractului**

5.1. Durata prezentului contract este de la data de 01.07.2021 si se incheie la data 31.12.2021,cu posibilitatea de prelungire.

6. **Executarea contractului**

6.1. Executarea contractului începe de la data semnării lui de către ambele părţi.

**7.Documentele contractului**

7.1. Documentele contractului sunt:

Anexa 1 – Puncte de lucru BMB

Anexa 2 - Caiet de sarcini

Documente aferente receptiei.

**8. Obligaţiile principale ale prestatorului**

            **8.1**   Prestatorul se obliga sa-si exercite activitatea in conformitate cu art. 15(1) alin. 1-31, Cap. III, din H.G. 1425/2006 privind normele metodologice de aplicare a prevederilor Legii securitatii si sanatatii in munca nr. 319/2006, respectivsa execute:

1. identificarea pericolelor şi evaluarea riscurilor pentru fiecare componentă a sistemului de muncă, respectiv executant, sarcină de muncă, mijloace de muncă/echipamente de muncă şi mediul de muncă pe locuri de muncă/posturi de lucru, evaluare ce va fi revizuită, în următoarele situaţii:
2. ori de câte ori intervin schimbări sau modificări în ceea ce priveşte tehnologia, echipamentele de muncă, substanţele ori preparatele chimice utilizate şi amenajarea locurilor de muncă/posturilor de muncă;
3. după producerea unui eveniment;
4. la constatarea omiterii unor riscuri sau la apariţia unor riscuri noi;
5. la utilizarea postului de lucru de către un lucrător aparţinând grupurilor sensibile la riscuri specifice;
6. la executarea unor lucrări speciale.
7. elaborarea, îndeplinirea, monitorizarea şi actualizarea planului de prevenire şi protecţie;
8. elaborarea de instrucţiuni proprii pentru completarea şi/sau aplicarea reglementărilor de securitate şi sănătate în muncă, ţinând seama de particularităţile activităţilor şi ale unităţii/întreprinderii, precum şi ale locurilor de muncă/posturilor de lucru, şi difuzarea acestora în întreprindere şi/sau unitate numai după ce au fost aprobate de către angajator;
9. propunerea atribuţiilor şi răspunderilor în domeniul securităţii şi sănătăţii în muncă, ce revin lucrătorilor, corespunzător funcţiilor exercitate, care se consemnează în fişa postului, cu aprobarea angajatorului;
10. verificarea însuşirii şi aplicării de către toţi lucrătorii a măsurilor prevăzute în planul de prevenire şi protecţie, a instrucţiunilor proprii, precum şi a atribuţiilor şi responsabilităţilor ce le revin în domeniul securităţii şi sănătăţii în muncă stabilite prin fişa postului;
11. întocmirea unui necesar de documentaţii cu caracter tehnic de informare şi instruire a lucrătorilor în domeniul securităţii şi sănătăţii în muncă;
12. elaborarea tematicii pentru toate fazele de instruire, stabilirea, în scris, a periodicităţii instruirii adecvate pentru fiecare loc de muncă în instrucţiunile proprii, asigurarea informării şi instruirii lucrătorilor în domeniul securităţii şi sănătăţii în muncă şi verificarea însuşirii şi aplicării de către lucrători a informaţiilor primite;
13. elaborarea programului de instruire-testare la nivelul întreprinderii şi/sau unităţii;
14. evidenta meseriilor si a profesiilor prevazute de legislatia secifica pentru care este necesara autorizarea exercitarii lor ;

j. efectuarea controalelor interne la locurile de muncă, cu informarea, în scris, a angajatorului

 asupra deficienţelor constatate şi asupra măsurilor propuse pentru remedierea acestora;

k. identificarea echipaemntelor individuale de protecţie necesare pentru posturile de lucru din

 întreprindere şi întocmirea necesarului de dotare a lucrătorilor cu echipament individual de

 protecţie, conform prevederilor Hotărârii Guvernului nr. 1048/2006 privind cerinţele minime de

 securitate şi sănătate pentru utilizarea de către lucrători a echipamentelor individuale de

 protecţie la locul de muncă;

l. participarea la cercetarea evenimentelor conform competenţelor prevăzute la art. 108-177

 din H.G.1425/2006, exclusiv in urma solicitarii scrise a Beneficiarului;

m. întocmirea evidenţelor conform competenţelor prevăzute la art. 108-177 din H.G.1425/2006;

n. elaborarea rapoartelor privind accidentele de muncă suferite de lucrătorii din întreprindere

 şi/sau unitate, în conformitate cu prevederile art. 12 alin. (1) lit. d) din legea 319/2006;

o. urmărirea realizării măsurilor dispuse de către inspectorii de muncă, cu prilejul vizitelor de

 control şi al cercetării evenimentelor;

p. colaborarea cu lucrătorii şi/sau reprezentanţii lucrătorilor, serviciile externe de prevenire şi

 protecţie, medicul de medicina muncii, în vederea coordonării măsurilor de prevenire şi

 protecţie;

**8.2** Efectuarea tuturor categorilor de instructaje, completarea şi semnarea fişelor de instruire individuală privind securitatea şi sănătatea în muncă

**8.3** Verificarea periodica a tuturor celor 38 de locaţii ale Bibliotecii Metropolitane Bucureşti, conform Anexei nr.1 privind securitatea şi sănătatea în muncă pentru diminuarea riscurilor de accidente de muncă şi / sau îmbolnăviri profesionale.

**8.4** Reprezentarea unităţii în faţa autorităţilor abilitate în domeniul securităţii şi sănătăţii în muncă impreuna cu reprezentantul legal al unitatii.

**8.5** Prestatorul garantează BENEFICIARULUI că va respecta confidenţialitatea datelor şi informaţiilor de care a luat cunoştinţă cu prilejul prestărilor de servicii.

**8.6** Să asigure asistenţa tehnică în cazul unor controale efectuate de factorii responsabili în domeniu.

**8.7** Să actualizeze în permanenţă documentele contractuale, în funcţie de schimbările intervenite în cadrul legislaţiei în vigoare, modificări pe care PRESTATORUL le va aduce în timp util la cunoştinţa BENEFICIARULUI.

**8.8** Să presteze activităţile contractuale cu maximă responsabilitate, folosind personal competent şi atestat pentru acest tip de activităţi.

8.9 Colaboreaza si insoteste dupa caz echipa in vederea determinarilor de praf.

**8.9** Alte activităţi necesare / specifice asigurării securităţii şi sănătăţii lucrătorilor la locul de muncă.

**9. Obligaţiile achizitorului**

9.1 Achizitorul se obligă să plătească preţul către prestator în termen de 120 de zile de la inregistrarea facturii de către acesta.

9.2 Dacă achizitorul nu onorează facturile în termen de 30 zile de la expirarea perioadei convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în 1 zi de la confirmarea platii .

9.3 Achizitorul se obligă să pună la dispoziţia prestatorului orice facilităţi şi/sau informaţii pe care le consideră necesare îndeplinirii contractului.

**10. Sancţiuni pentru neîndeplinirea culpabilă a obligaţiilor**

10.1 În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,1% din preţul contractului pentru fiecare zi de întârziere până la îndeplinirea efectivă a obligaţiilor.

10.2 În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de întârziere, până la îndeplinirea efectivă a obligaţiilor.

10.3 Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nici o altă procedură judiciară sau extrajudiciară. Prezentul act are caracter de pact comisoriu de grad IV îşi produce efectele de la data scadenţei obligaţiilor neefectuate.

10.4 Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, de la deschiderea falimentului împotriva acestuia în condiţiile Legii nr. 85/2006 privind procedura insolvenţei, cu modificările şi completările ulterioare, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

**11. Ajustarea preţului contractului**

11.1 Preţul contractului este ferm şi nu se ajustează.

11.2 În cazul posibilei prelungiri a contractului, preţul plătit prestatorului lunar nu se va modifica.

**12. Alte resposabilitati ale prestatorului**

12.1. **-** (1) Prestatorul are obligatia de a executa serviciile prevazute in contract cu profesionalismul si promtitudinea cuvenite angajamentului asumat.

(2) Prestatorul se obliga sa supravegheze prestarea serviciilor, sa asigure resursele umane, materialele, echipamentele si orice alte asemenea, fie de natura provizorie, fie definitiva cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.

12.2. - Prestatorul este pe deplin responsabil pentru executia serviciilor. Totodata, este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului.

**13. Amendamente**

13.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii prezentului contract.

13.2 Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări legislative.

**14. Forţa majoră**

14.1 Forţa majoră este constatată de o autoritate competentă.

14.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

14.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

14.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

14.5 Nu va reprezenta o încălcare a obligaţiilor din Contractul de Servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării Contractului de Servicii de către părţi.

14.6 Prestatorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul Contract de Servicii este rezultatul unui eveniment de forţă majoră. În mod similar, Achizitorul nu va datora dobândă pentru plăţile cu întârziere, pentru neexecutare sau pentru rezilierea de către Prestator pentru neexecutare, dacă, şi în măsura în care, întârzierea Achizitorului sau altă neîndeplinire a obligaţiilor sale este rezultatul forţei majore.

14.7 Dacă oricare parte consideră că au intervenit împrejurări de forţă majoră care pot afecta îndeplinirea obligaţiilor sale, va notifica imediat celeilalte părţi cu privire la natura, durata probabilă şi efectul probabil al împrejurării de forţă majoră. În lipsa unor instrucţiuni scrise contrare ale Achizitorului, Prestatorul va continua îndeplinirea obligaţiilor sale în baza Contractului de Servicii în măsura în care acest lucru este posibil în mod rezonabil şi va căuta toate mijloacele rezonabile alternative, pentru îndeplinirea obligaţiilor sale care nu sunt afectate de evenimentul de forţă majoră. Prestatorul nu va utiliza asemenea mijloace alternative decât în urma instrucţiunilor în acest sens ale Achizitorului.

**15. Soluţionarea litigiilor**

15.1 Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

15.2 Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente din România.

**16. Limba care guvernează contractul**

Limba care guvernează contractul este limba română.

**17. Comunicări**

17.1 Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii, cât şi în momentul primirii.

17.2 Comunicările între părţi se pot face prin poştă, fax sau e-mail cu condiţia confirmării primirii comunicării.

**18. Legea aplicabilă contractului**

18.1 Contractul va fi interpretat conform legilor din România.

18.2Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

Părţile au înteles să încheie azi ......................... prezentul contract în doua exemplare, câte unul pentru fiecare parte.

**Achizitor,**

**BIBLIOTECA METROPOLITANA BUCURESTI**

**Manager (Director general) Prestator**

**Ramona Ioana Mezei SC ECO PROTECT CONSULTING**

 **SERVICES SRL**

 **Neamtu Petre Sebastian**

**Viza CFPP,**

**Gabriela Constantinescu**

**Viza Juridica,**

**Avocat Marcela Marinescu**